als_Latn dik_Latn sag_Latn
Temat Kryesore
- Ministri Ahmetaj në konferencën e FMN-sënë Vjenë: “Ballkani Perëndimor – 15 vjet tranzicion ekonomik”
Ministri i Zhvillimit Ekonomik Arben Ahmetaj, ishte ftuar në Vienë në konferencën e organizuar nga Fondi Monetar Ndërkombëtar. Në fjalim e tij, Ahmetaj iu referua zhvillimeve kryesore tëekonomisë shqiptare, duke u ndalur tek reformat aktuale të ndërmarra në kuadër të Programit të Qeverisë shqiptare me FMN-në dhe Bankën Botërore.
“Çelësi i suksesit për ekonominë shqiptare dhe ato të rajonit gjithashtu, janë reformat. Gjatë vitit 2014 Shqipëria ndërmori reforma të mëdha në sektorë të rëndësishëm si energjia, pensionet, reforma administrativo-territoriale apo ajo në drejtësi. Sundimi i ligjit dhe shteti i së drejtës janë faktorë të rëndësishëm për klimën e biznesit në vend dhe tërheqjen e investimeve të huaja direkte”, tha ministri, i cili foli edhe për hapat që Shqipëria ka bërë në Raportin e “Doing Business” dhe masat që po merr për mbështetjen e sipërmarrjes dhe paketat nxitëse sektoriale.
Duke folur për rajonin, ministri e vuri theksin tek konektiviteti dhe bashkëpunimi rajonal në kuadër të Procesit të Berlinit. Ai tha se ende vendet e rajonit kanë një diferencë të dukshme nga vendet e BE-së në veçanti në fushën e institucioneve, zhvillimit të tregjeve financiare apo eficencën e tregut të punës dhe tregut të mallrave, që janëçështjet për të cilat vendet e Ballkanit duhet të adresojnë përmes reformave, si:
Rritja ekonomike dhe konvergjenca; Politikat makroekonomike dhe strukturore; Zhvillimi dhe stabiliteti në sektorin Financiar si dhe Sfidat e politikave dhe zgjidhjet e mundshme.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn